
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 338 


8 Απριλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαδικασίες και δικαιολογητικά για τον χαρακτηρισμό 
των επιβατικών αυτοκινήτων σαν αντιρρυπαντικής 
τεχνολογίας και υπαγωγής των φορτηγών στις δια¬ 
τάξεις του άρθρου 4 του Ν. 2682/99. 1 

Διαδικασία έκδοσης των εγκρίσεων τύπου αυτ/των ο¬ 
χημάτων μεταφοράς επιβατών και προσωπικού 
που προορίζονται για κυκλοφορία αποκλειστικά 
μέσα σε αεροδρόμια. 2 


ΑΠΟΦΑΣΕΙ Σ 

Αριθ.Οικ. 31949/2725 (1) 

Διαδικασίες και δικαιολογητικά για τον χαρακτηρισμό των 
επιβατικών αυτοκινήτων σαν αντιρρυπαντικής τεχνο¬ 
λογίας και υπαγωγής των φορτηγών στις διατάξεις 
του άρθρου 4του Ν. 2682/99. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΠΕΡΙΒΑΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜ. ΕΡΓΩΝ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το άρθρο 84 του Ν. 2094/92 (Α 182) "Περί κυρώσεως 
του Κ.Ο.Κ." 

2. Το Ν. 1650/86 (Α 160) "Για την προστασία του Περι¬ 
βάλλοντος" 

3. Τα άρθρα 37 και 38 του Ν. 1882/1990 (Α 43) όπως α- 
ντικαταστάθηκε από το άρθρο 1 του Ν. 2052/1992 (Α94) 
που αφορά "Μέτρα για την αντιμετώπιση του νέφους και 
πολεοδομικές ρυθμίσεις" 

4. Το δεύτερο εδάφιο της παρ. 2 του άρθρου 39 του Ν. 
1882/1990 (Α 43) όπως αντικαταστάθηκε με την παρά¬ 
γραφο 2 του άρθρου 11 του Ν. 2443/96 (Α 265) “τροπο¬ 
ποίηση και συμπλήρωση του Τελωνειακού Κώδικα και άλ¬ 
λες διατάξεις", 

5. Τις διατάξεις των παρ. 7 και 6, των άρθρων 2 και 4 α¬ 
ντίστοιχα του Σχεδίου Νόμου "Διαρρυθμίσεις στη φορο¬ 
λογία των αυτοκινήτων οχημάτων και άλλες διατάξεις" 

6. Την ΣΤ 29900/1977 (Β 1318) απόφαση του Υπουργού 
Συγκοινωνιών 


7. Τις οδηγίες 88/76/ΕΟΚ, 89/458/ΕΟΚ, 91/441/ΕΟΚ, 
94/12/ΕΟΚ, 96/44/ΕΟΚ, 96/69/ΕΟΚ και 91/542/ΕΟΚ φάση 
Β 

8. Το άρθρο 27 του Ν. 2081/1992 (Α' 154) με το οποίο 
προστέθηκε το άρθρο 29Ατου Ν. 1558/85 "Κυβέρνηση και 
Κυβερνητικά όργανα" (Α' 137). 

9. Την 1107147/1239/0006Α/1996 (Β'922) Κοινή Απόφα¬ 
ση του Πρωθυπουργού και του Υπουργού Οικονομικών 
"Καθορισμός αρμοδιοτήτων του Υφυπουργού Οικονομι¬ 
κών", αποφασίζουμε 

Κεφάλαιο Α 
Άρθρο 1 
Ορισμοί 

Ως επιβατικά αυτοκίνητα αντιρρυπαντικής τεχνολογίας 
εκ κατασκευής νοούνται εκείνα των οποίων οι εκπομπές 
ρύπων των καυσαερίωντους, ικανοποιούν εκ κατασκευής 
τις απαιτήσεις των παραρτημάτων των Οδηγιών 88/76/Ε¬ 
ΟΚ (ί 36/88), 89/458/ΕΟΚ (1_ 226/89), 91/441/ΕΟΚ (Ι_ 
242/91), 94/12/ΕΟΚ (ί 100/94) ή μεταγενέστερης αυτών 

Άρθρο 2 
Πιστοποίηση 

Η πιστοποίηση ότι: 

- ένα επιβατικό αυτοκίνητο είναι αντιρρυπαντικής τε¬ 
χνολογίας, 

- ένα φορτηγό αυτοκίνητο πληροί τις προδιαγραφές 
των Οδηγιών 91/542/ΕΟΚ φάση Β' ή 96/69/ΕΕ ή μεταγε¬ 
νέστερης, 

σύμφωνα με τις διατάξεις του Ν. 2682/99 (Α 16), γίνεται 
από την αρμόδια για τον τελωνισμό του αυτοκινήτου Τε- 
λωνειακή Αρχή και αναγράφεται στο εκδιδόμενο από αυ¬ 
τή Πιστοποιητικό Ταξινόμησης (τελωνισμού) και αφού 
διαπιστωθεί από αυτήν ότι: 

1. Για καινουργή 

α) Έχει εκδοθεί: 

αα) από την Δ/νση Τεχνικής Οχημάτων του ΥΜΕ: 

ααα)" Έγκριση τύπου αυτοκινήτου.του οποίου οι 

εκπομπές ρύπων πληρούν τους όρους της ΚΥΑ (ο αριθ¬ 
μός πρωτοκόλλου της παρούσης)" ή αναφέρει ότι "πλη¬ 
ρούν τα όρια της Οδηγίας 91/542/ΕΟΚ φάση Β ή 
96/69/ΕΕ" ή 

βββ) "Βεβαίωση καυσαερίων επιβατηγού ή φορτηγού 

αυτοκινήτου του οποίου οι εκπομπές ρύπων πληρούν 
τους όρους της Οδηγίας.... (αναφέρεται η αντίστοιχη Ο¬ 
δηγία της ΕΕ) ή 

γγγ) "Δελτίο κοινοποίησης έγκρισης τύπου οχημάτων 
με κινητήρα και των ρυμουλκουμένων τους που έχει εκ- 
δοθεί σύμφωνα με την Οδηγία 70/156/ΕΕ ή μεταγενέστε¬ 
ρης αυτής" εφόσον το προς χαρακτηρισμό όχημα περι¬ 
λαμβάνεται στην αντίστοιχη παράγραφο του δελτίου κοι¬ 
νοποίησης ή 

ββ) από την Δ/νση ΤΕΟ του ΥΜΕ. 

"Πιστοποιητικό καυσαερίων επιβατηγού ή φορτηγού 
αυτοκινήτου του οποίου οι προδιαγραφές όσον αφορά 
τις εκπομπές ρύπων πληρούν τους όρους της ΚΥΑ (ο α¬ 
ριθμός πρωτοκόλλου της παρούσης)" με υπότιτλο" Οι δο¬ 
κιμές έγιναν σύμφωνα με τα παραρτήματα της Οδηγίας 
.(αναφέρεται η αντίστοιχη Οδηγία της ΕΕ) ή 

γγ) από το Τμήμα Ελέγχου Καυσαερίων και Εγκρίσεων 
Χαρακτηριστικών Οχημάτων της Δ/νσης ΚΤΕΟ Ελληνικού 

"Πιστοποιητικό Καυσαερίων μεμονωμένου αυτοκινήτου 
του οποίου οι προδιαγραφές όσον αφορά τις εκπομπές 

ρύπων πληρούν τους όρους της Οδηγίας.(αναφέρε- 

ται η αντίστοιχη Οδηγία της ΕΕ) και υπότιτλο "οι δοκιμές 
έγιναν σύμφωνα με την ΚΥΑ 16203/1195/96 (Β 391)". 

β) Το όχημα φέρει τα πρόσθετα συστήματα αντιρρύ- 
πανσης που αναφέρει η έγκριση τύπου εφόσον υπάρχουν 
τέτοια. 

γ) Το όχημα είναι καινουργές κατά τον τελωνισμό του. 

2. Για μεταχειρισμένα 

2.1 Επιβατικά αυτοκίνητα 

Ο χαρακτηρισμός σαν ανπρρυπανπκής τεχνολογίας γί¬ 
νεται πριν την καταβολή των οφειλομένων φορολογικών 
επιβαρύνσεων και με την υποβολή των παρακάτω δικαιο- 
λογητικών: 

α) Βεβαίωσης, από την οποία θα προκύπτει η οδηγία τις 
προδιαγραφές της οποίας πληροί το συγκεκριμένο αυτο¬ 
κίνητο. 

Προκειμένου για αυτοκίνητα που χαρακτηρίζονται ως 
συμβατικής τεχνολογίας, παρέλκει η υποβολή του δικαιο- 
λογητικού αυτού. 

β) Της πρωτότυπης Αδειας κυκλοφορίας της ξένης χώ¬ 
ρας 

γ) Υπεύθυνης δήλωσης του Ν. 1599/86 του εισαγωγέα 
του οχήματος, στην οποία αυτός θα δηλώνει, ότι τα δικαι- 
ολογητικά που υπέβαλε είναι αληθή. 

2.2 Φορτηγά αυτοκίνητα 

Η πιστοποίηση ότι ένα φορτηγό αυτοκίνητο πληροί τις 
προδιαγραφές των Οδηγιών 91/542/ΕΟΚ φάση Β' ή 
96/69/ΕΕ ή μεταγενέστερης γίνεται πριν την καταβολή 
των οφειλομένων φορολογικών επιβαρύνσεων και με την 
υποβολή των παρακάτω δικαιολογητικών: 

α) Βεβαίωσης, από την οποία θα προκύπτει ότι το συ¬ 
γκεκριμένο αυτοκίνητο πληροί, κατά περίπτωση, τις προ¬ 
διαγραφές των ανωτέρω Οδηγιών. 

Προκειμένου για αυτοκίνητα που δεν ζητείται η πιστο¬ 
ποίηση ότι πληρούν τις προδιαγραφές των ανωτέρω Ο¬ 
δηγιών, απαιτείται βεβαίωση του εργοστασίου κατασκευ¬ 
ής ή του επίσημου αντιπροσώπου στη χώρα μας ή στη χώ¬ 
ρα αγοράς του οχήματος, από την οποία να προκύπτει το 
έτος κατασκευής του συγκεκριμένου οχήματος (αριθμός 
πλαισίου, αριθμός κινητήρα). 

β) Της πρωτότυπης Άδειας κυκλοφορίας της ξένης χώ¬ 
ρας 

γ) Υπεύθυνης δήλωσης του Ν. 1599/86 του εισαγωγέα 


του οχήματος, στην οποία αυτός θα δηλώνει, ότι τα δικαι- 
ολογητικά που υπέβαλε είναι αληθή. 

Άρθρο 3 
Διαδικασίες 

1. Καινουργή 

α) Για την έκδοση της έγκρισης τύπου του εδαφίου αα) 
περίπτωση ααα) της παρ. Ια) του άρθρου 2 πρέπει ο εν¬ 
διαφερόμενος να υποβάλει στην Δ/νση Τεχνικής Οχημά¬ 
των του ΥΜΕ εκτός των δικαιολογητικών που απαιτούνται 
από την εφαρμογή της ΣΤ 29900/1977 (Β 1318) όπως ι¬ 
σχύει σήμερα και το αντίστοιχο "Δελτίο έγκρισης ΕΟΚ ό¬ 
σον αφορά τις εκπομπές ρύπων" σύμφωνα με τις αναφε- 
ρόμενες στο άρθρο 1 Οδηγίες ΕΕ για τα επιβατικά αυτο¬ 
κίνητα και τις Οδηγίες 91/542/ΕΟΚ φάση Β και 96/69/ΕΕ ή 
μεταγενέστερης αυτών για τα φορτηγά αυτοκίνητα. 

Εφόσον από την ξένη εθνική έγκριση τύπου κυκλοφο¬ 
ρίας στη χώρα κατασκευής του οχήματος ή σε χώρα μέ¬ 
λος της ΕΕ προκύπτει ότι το όχημα κατασκευάζεται με και 
χωρίς αντιρρυπαντική διάταξη , ο ενδιαφερόμενος εισα¬ 
γωγέας υποβάλλει και επικυρωμένη βεβαίωση του εργο¬ 
στασίου κατασκευής στην οποία δηλώνονται τα διακριτι¬ 
κά στοιχεία που υπάρχουν στα στοιχεία αναγνώρισης του 
οχήματος καθώς και στα συνοδευτικά έγγραφα του αυ¬ 
τοκινήτου που εκδίδονται από τον κατασκευαστή και από 
τα οποία προκύπτει ότι είναι εκ κατασκευής εφοδιασμένο 
με αντιρρυπαντική διάταξη. Αντί της ως ανωτέρω αναφε- 
ρόμενης βεβαίωσης γίνεται επίσης δεκτή η περιγραφό- 
μενη στην ΚΥΑ 11591/866/91 (Β 215) διαδικασία. 

β) Αντί των προαναφερθέντων δικαιολογητικών, μπορεί 
να υποβληθεί το αναφερόμενο στο εδάφιο ββ) της παρ. 
Ια) του άρθρου 2 πιστοποιητικό καυσαερίων που εκδίδει 
η Δ/νση ΤΕΟ του ΥΜΕ. 

Η έκδοση του γενικού πιστοποιητικού καυσαερίων γίνε¬ 
ται από την Δ/νση ΤΕΟ του ΥΜΕ ύστερα από τον έλεγχο ε¬ 
νός αντιπροσωπευτικού αυτοκινήτου του συγκεκριμένου 
τύπου σε ΚΤΕΟ που διαθέτει την αναγκαία για την διενέρ¬ 
γεια των ελέγχων αυτών υποδομή. 

γ) Για την έκδοση" Βεβαίωσης καυσαερίων επιβατηγού 
ή φορτηγού αυτοκινήτου του οποίου οι εκπομπές ρύπων 
πληρούν τους όρους της Οδηγίας ... (αναφέρεται η αντί¬ 
στοιχη Οδηγία ΕΕ) (εδάφιο αα, περίπτωση βββ της παρ. 
Ια του άρθρου 2) θα πρέπει ο ενδιαφερόμενος εισαγω¬ 
γέας να υποβάλει στην Δ/νση Τεχνικής Οχημάτων του Υ¬ 
ΜΕ "Δελτίο έγκρισης ΕΟΚ όσον αφορά τις εκπομπές ρύ¬ 
πων" σύμφωνα με τις αναφερόμενες στο άρθρο 1 Οδη¬ 
γίες ΕΕ για τα επιβατικά αυτοκίνητα και τις Οδηγίες 
91/542/ΕΟΚ φάση Β και 96/69/ΕΕ ή μεταγενέστερης αυ¬ 
τών για τα φορτηγά αυτοκίνητα καθώς και τη βεβαίωση 
του εργοστασίου κατασκευής που αναφέρεται στο εδά¬ 
φιο α της παρούσης παραγράφου. 

δ) Για την έκδοση του Πιστοποιητικού του εδαφίου γγ 
της παραγράφου 1 του προηγούμενου άρθρου για ένα 
μεμονωμένο όχημα ο ενδιαφερόμενος υποβάλλει τα α- 
παιτούμενα δικαιολογητικά στο Εργαστήριο Ανάλυσης 
Καυσαερίων του Ελληνικού 

2. Μεταχειρισμένα 

Οι βεβαιώσεις των υποπαραγράφων 2.1 και 2.2 της πα¬ 
ραγράφου 2 του άρθρου 2 θα χορηγούνται κατά περί¬ 
πτωση από την αρμόδια Υπηρεσία Μεταφορών και Επι¬ 
κοινωνιών της Νομαρχιακής Αυτοδιοίκησης ως εξής: 

α) Βάσει των τιμών των εκπομπών ρύπων που αναγρά¬ 
φονται στην έγκριση τύπου ή το δελτίο κοινοποίησης. 

Στην περίπτωση δελτίου κοινοποίησης έγκρισης τύπου, ο 
κάτοχος του οχήματος θα υποβάλει στην ανωτέρω υπη¬ 
ρεσία αντίγραφο του πιστοποιητικού συμμόρφωσης του 
οχήματος. 

Στην περίπτωση που η έγκριση τύπου αφορά συγκεκρι¬ 
μένα οχήματα και αναφέρει ότι μπορεί να συμπληρωθεί 
με τη διαδικασία της ΥΑ 37212/43109/91 (Β 900), θα ακο¬ 
λουθείται όμοια διαδικασία και για αυτά τα μεταχειρισμέ¬ 
να οχήματα 

β) Αν το συγκεκριμένο όχημα δεν καλύπτεται από έ¬ 
γκριση τύπου που έχει χορηγηθεί από τη Διεύθυνση Τε¬ 
χνικής Οχημάτων του Υπουργείου Μεταφορών και Επι¬ 
κοινωνιών, ή δελτίο κοινοποίησης έγκρισης τύπου οχημά¬ 
των με κινητήρα και των ρυμουλκούμενων τους που έχει 
εκδοθεί σύμφωνα με την οδηγία 70/156/ΕΕ, όπως ισχύει 
κάθε φορά, ο ενδιαφερόμενος θα προσκομίζει: 

Στην περίπτωση φορτηγών αυτοκινήτων μικτού βάρους 
μέχρι και 3,5 τόνους ή επιβατικών αυτοκινήτων τα δικαιο- 
λογητικά των παρακάτω παραγράφων αα και ββ. 

Στην περίπτωση φορτηγών αυτοκινήτων μικτού βάρους 
πάνω από 3,5 τόνους το δικαιολογητικό της παρακάτω 
παραγράφου ββ. 

αα) Πιστοποιητικό καυσαερίων σύμφωνα με Οδηγία του 
άρθρου 1 για επιβατικά ή των Οδηγιών 91/542/ΕΟΚ φάση 
Β ή 96/69/ΕΕ ή μεταγενέστερη αυτών για φορτηγά. 

Εφόσον δεν υπάρχει τέτοιο πιστοποιητικό, θα γίνεται ο 
έλεγχος που προβλέπεται στην παρ. 1, περίπτωση II, του 
άρθρου 1 της ΚΥΑ 16203/1195/96 (Β' 391), χωρίς να χο¬ 
ρηγείται στη συνέχεια ΓΕΜΟ. 

ββ) Πρωτότυπη βεβαίωση της Κρατικής Αρχής που εξέ¬ 
δωσε την ξένη άδεια κυκλοφορίας του οχήματος ή του ερ¬ 
γοστασίου κατασκευής του οχήματος ή του επίσημου α¬ 
ντιπροσώπου του στη Χώρα μας ή στη χώρα αγοράς του 
οχήματος, από την οποία να προκύπτει ότι το συγκεκρι¬ 
μένο όχημα (αριθμός πλαισίου.. αριθμός κινητήρα.) 

καλύπτεται εκ κατασκευής από το πιστοποιητικό καυσαε¬ 
ρίων του προηγούμενου εδαφίου. Η ανωτέρω βεβαίωση, 
όταν εκδίδεται από το εργοστάσιο κατασκευής ή τον επί¬ 
σημο αντιπρόσωπο του εργοστασίου κατασκευής στη 
χώρα αγοράς, θα επικυρώνεται σύμφωνα με τις διατάξεις 
της ΥΑ 29900/77, όπως ισχύει κάθε φορά. 

Τόσο στην περίπτωση α), όσο και στην περίπτωση β), ο 
κάτοχος του οχήματος θα προσκομίζει αντίγραφο της ξέ¬ 
νης άδειας κυκλοφορίας επικυρωμένο από την τελωνεια- 
κή αρχή του πρώτου εδαφίου του άρθρου 2 της παρού¬ 
σας απόφασης. 

γ) Στην περίπτωση που απαιτείται η μετακίνηση του ο¬ 
χήματος στο ΚΤΕΟ για τους προαναφερόμενους ελέγ¬ 
χους παρέχεται έγκριση της αρμόδιας τελωνειακής αρ¬ 
χής, στην οποία έχει κατατεθεί το σχετικό δηλωτικό εισα¬ 
γωγής ή η δήλωση άφιξης. Η έγκριση παρέχεται μετά από 
σχετική αίτηση του ιδιοκτήτη και αφού προηγούμενα λη- 
φθούν τα αναγκαία, κατά την κρίση της αρμοδίας Τελω- 
νειακής αρχής, διασφαλιστικά των συμφερόντων του Δη¬ 
μοσίου μέτρα (εξασφάλιση ταυτότητας του αυτοκινήτου, 
λεπτομερής καταγραφή του πρόσθετα εξοπλισμού κλπ) 

Για τους σκοπούς της παρούσας παραγράφου, αρμό¬ 
δια Υπηρεσία Μεταφορών και Επικοινωνιών της Νομαρ¬ 
χιακής Αυτοδιοίκησης είναι: 

- η υπηρεσία της Νομαρχιακής Αυτοδιοίκησης στην ο¬ 
ποία ανήκει η Τελωνειακή Αρχή, η οποία εκδίδει το πιστο¬ 
ποιητικό ταξινόμησης του οχήματος ή 


- η υπηρεσία της Νομαρχιακής Αυτοδιοίκησης στην ο¬ 
ποία έχει έδρα ο εισαγωγέας ή ο κάτοχος του οχήματος. 

Άρθρο 4 
Ταξινόμηση 

1) Προκειμένου να ταξινομηθεί ένα αυτοκίνητο που ε¬ 
μπίπτει στο πεδίο εφαρμογής του παρόντος κεφαλαίου, ο 
κάτοχος του υποβάλλει στην αρμόδια Υπηρεσία Μεταφο¬ 
ρών και Επικοινωνιών της Νομαρχιακής Αυτοδιοίκησης, 
μαζί με τα άλλα απαιτούμενα δικαιολογητικά και φωτοα¬ 
ντίγραφα των κατά περίπτωση στοιχείων του άρθρου 2 
της παρούσας απόφασης επικυρωμένα από την τελωνει- 
ακή Αρχή της παραγράφου του πρώτου εδαφίου του άρ¬ 
θρου 2 της παρούσας απόφασης 

2) Μεταχειρισμένα μεταξινόμηση σε χώρα μη μέλος της 
ΕΕ ταξινομούνται με τις κάθε φορά ισχύουσες Οδηγίες 
της ΕΕ 

Κεφάλαιο Β 
Άλλες διατάξεις 
Άρθρο 5 

Επιβατικά αυτοκίνητα Δημόσιας Χρήσης ( Ε.Δ.Χ.) 

1. Για να ταξινομηθεί ένα πετρελαιοκίνητο αυτοκίνητο 
σαν Ε.Δ.Χ. με έδρα την περιοχή Αθηνών- Πειραιώς και Πε¬ 
ριχώρων, πρέπει να έχειχαρακτηρισθεί ως αντιρρυπαντι- 
κής τεχνολογίας, σύμφωνα με τις διατάξεις του άρθρου 
37 του Ν.1882/1990 (Α’ 43), όπως αυτές αντικαταστάθη- 
καν με τις διατάξεις του Ν.2052/1992 (Α’ 94) και να πλη- 
ρούνται και όλες οι άλλες προϋποθέσεις που προβλέπο- 
νται για τα Ε.Δ.Χ. αυτοκίνητα από τις ισχύουσες διατά¬ 
ξεις. 

2. Τα επιβατικά Δημοσίας Χρήσης (Ε.Δ.Χ.) αυτοκίνητα α- 
ντιρρυπαντικής τεχνολογίας, που έχουν έδρα διοικητική 
μονάδα στην οποία επιτρέπεται η χρήση υγραερίου, μπο¬ 
ρούν να χρησιμοποιούν ως καύσιμο και υγραέριο με τις 
πιο κάτω προϋποθέσεις: 

α) Οι εκπομπές καυσαερίων με χρήση υγραερίου να εί¬ 
ναι ίσες ή μικρότερες από τα όρια που ίσχυαν κατά τον χα¬ 
ρακτηρισμό του οχήματος σαν νέας τεχνολογίας. 

β) Η διασκευή του κινητήρα για την τοποθέτηση συ¬ 
σκευής υγραερίου πρέπει να γίνεται σύμφωνα με το Π.Δ. 
219/1981 όπως αυτό κάθε φορά ισχύει. 

γ) Δεν υφίσταται σχετική απαγόρευση από τον κατα¬ 
σκευαστή του οχήματος. 

3. Για την έκδοση ή ανανέωση της άδειας κυκλοφορίας 
λόγω προσθήκης της συσκευής υγραερίου (1_Ρ<3) ως ε¬ 
ναλλακτικού καυσίμου υποβάλλεται στην αρμόδια Περι¬ 
φερειακή Υπηρεσία επιπλέον των λοιπών απαιτουμένων 
δικαιολογητικών και το εξής: 

α) Πιστοποιητικό του εργοστασίου κατασκευής του ο¬ 
χήματος ή της συσκευής υγραερίου από το οποίο να προ¬ 
κύπτει ότι με τη χρήση υγραερίου (1_ΡΘ), η περιεκτικότη¬ 
τα των καυσαερίων του υπόψη τύπου οχήματος με το συ¬ 
γκεκριμένο τύπο κινητήρα, σε ουσίες που ρυπαίνουν την 
ατμόσφαιρα, είναι μικρότερες ή ίσες από εκείνες που ί¬ 
σχυαν κατά τον χαρακτηρισμό του οχήματος σαν νέας τε¬ 
χνολογίας. 

Το ανωτέρω πιστοποιητικό μπορεί να εκδίδεται εναλλα¬ 
κτικά από τη Διεύθυνση ΤΕΟ του Υπουργείου Μεταφορών 
και Επικοινωνιών. 

β) Μαζί με το προηγούμενο δικαιολογητικό θα υποβάλ- 

λεται από τον ενδιαφερόμενο και βεβαίωση του εργοστα¬ 
σίου κατασκευής του οχήματος ή του εργοστασίου κατα¬ 
σκευής της συσκευής υγραερίου από την οποία θα προ¬ 
κύπτουν τα εξής: 

αα) Είναι επιτρεπτή η διασκευή του συγκεκριμένου τύ¬ 
που κινητήρα και η τοποθέτηση συσκευής χρησιμοποίη¬ 
σης σαν καυσίμου το υγραέριο στο συγκεκριμένο τύπο ο¬ 
χήματος. 

ββ) Θα αναγράφεται η τεχνική περιγραφή της συσκευ¬ 
ής του υγραερίου και της εγκατάστασής της και θα καθο¬ 
ρίζονται, οι τύποι της συσκευής που είναι δυνατόν να χρη¬ 
σιμοποιηθούν στο συγκεκριμένο (ή τους συγκεκριμέ¬ 
νους) τύπο (ή τύπους) οχημάτων. 

Επίσης, στην περίπτωση που το όχημα είναι εφοδια¬ 
σμένο με ρυθμιζόμενο καταλύτη θα πρέπει να επιβεβαι¬ 
ώνεται η δυνατότητα λειτουργίας της συσκευής υγραερί¬ 
ου σε συνδυασμό με τον αισθητή οξυγόνου ( λ-5θΠ50Γ). 

Τα πιστοποιητικά αυτά θα πρέπει να είναι αρμοδίως επι¬ 
κυρωμένα και μεταφρασμένα στην ελληνική γλώσσα. 

Άρθρο 6 

Καταργούμενες και μεταβατικές διατάξεις 

1. Από της δημοσιεύσεως της παρούσας απόφασης, 
καταργείται η ΚΥΑ 27654/2346/92 (Β 498) όπως τροπο¬ 
ποιήθηκε με την ΚΥΑ 9761/686/97 ( Β 278) 

2. Οι εγκρίσεις που έχουν χορηγηθεί με τις ανωτέρω 
ΚΥΑ εφόσον πληρούν τα όρια της παρούσης όσον αφορά 
τις εκπομπές ρύπων συνεχίζουν να ισχύουν 

Άρθρο 7 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜ. ΕΡΓΩΝ 

ΓΕΩΡΓΙΟΣ ΔΡΥΣ ΚΩΝΣΤΑΝΤΙΝΟΣ ΛΑΛΙΩΤΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΝΑΣΤΑΣΙΟΣ ΜΑΝΤΕΛΗΣ 
-♦- 

Αριθ. 6296/536 (2) 

Διαδικασία έκδοσης των εγκρίσεων τύπου αυτ/των οχη¬ 
μάτων μεταφοράς επιβατών και προσωπικού που προ¬ 
ορίζονται για κυκλοφορία αποκλειστικά μέσα σε αε¬ 
ροδρόμια. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Εχοντας υπόψη: 

1. Τηνπαρ. 3 του άρθρου 84 του Ν. 2094/1992 (Α’ 182) 
" Περί κυρώσεως του ΚΟΚ". 

2. Το Π .Δ. 1161/1977 (Α’ 380)" Περίτων μεγίστων ορίων 
διαστάσεων και βαρών των αυτοκινήτων οχημάτων, αρ¬ 
θρωτών οχημάτων, ρυμουλκουμένων υπό αυτοκινήτων 
και συρμών". 

3. Το άρθρο 27 του Ν. 2081/1992 (Α’ 154) με το οποίο 
προστέθηκε το άρθρο 29Ατου Ν.1558/1985 11 Κυβέρνηση 
και Κυβερνητικά Οργανα 

4. Την ΣΤ-1831/1978 ( Β’ 72 ) απόφαση του Υπουργού 
Συγκοινωνιών" Περί καθορισμού τρόπου και διαδικασίας 


χορηγήσεως των αδειών κυκλοφορίας των αυτοκινήτων 
οχημάτων και των υπ’ αυτών ρυμουλκουμένων 

5. Την Δ3/Β/645/106/9-1-1996 απόφαση του Διοικητή 
της Υπηρεσίας Πολιτικής Αεροπορίας “ Λειτουργικές 
προδιαγραφές για τα λεωφορεία μεταφοράς επιβατών ε¬ 
ντός Αεροδρομίων". 

6. Τα αποσπάσματα εγχειριδίου ΙΑΤΑ - ΑΙΒΡΟΒΤ ΗΑΝ- 
ΟΙΙΝΘ ΜΑΝΙΙΑί. (ΑΗΜ 950 και 951) που αφορούν τις λει¬ 
τουργικές προδιαγραφές λεωφορείων μεταφοράς επιβα¬ 
τών και προσωπικού στα αεροδρόμια 

7. Το με αριθμ. Β-38174/883/21-1-1998 έγγραφο της 
Δ/νσης Επιβατικών Μεταφορών του Υπουργείου Μετα¬ 
φορών και Επικοινωνιών. 

8. Την ανάγκη χορήγησης έγκρισης τύπου σε λεωφο¬ 
ρεία και επιβατηγό αυτοκίνητα που προορίζονται για κυ¬ 
κλοφορία αποκλειστικά εντός των κλειστών χώρων των α¬ 
εροδρομίων της χώρας. 

9. Το άρθρο 10 του Π.Δ. 48/1996 (Α’96) το οποίο εκδό- 
θηκε σε συμμόρφωση προς την οδηγία 94/10/ΕΚ του Ευ¬ 
ρωπαϊκού Κοινοβουλίου και του Συμβουλίου, που τροπο¬ 
ποίησε την οδηγία 83/189/ΕΟΚ για την καθιέρωση μιάς 
διαδικασίας πληροφόρησης στον τομέα των προτύπων 
και τεχνικών κανονισμών, αποφασίζουμε 

ΚΕΦΑΛΑΙΟ Α' 

Γενικά - Ορισμοί 

1. Λεωφορείο πίστας που προορίζεται για αποκλειστική 
κυκλοφορία εντός αεροδρομίου ορίζεται το αυτοκινού¬ 
μενο όχημα μεταφοράς 51 έως 200 επιβατών (χωρίς να υ¬ 
πολογίζεται η θέση του οδηγού ) που εκτελεί διαδρομές 
εντός του κλειστού χώρου του αεροδρομίου. 

2. Λεωφορείο αυτοκίνητο μεταφοράς επιβατών ή και 
πληρωμάτων αεροπορικών εταιρειών που προορίζεται 
για αποκλειστική κυκλοφορία εντός αεροδρομίου ορίζε¬ 
ται το αυτοκινούμενο όχημα μεταφοράς 9 έως και 50 επι¬ 
βατών (χωρίς να υπολογίζεται η θέση του οδηγού) που ε¬ 
κτελεί διαδρομές εντός του κλειστού χώρου του αερο¬ 
δρομίου. 

3. Επιβατηγό αυτοκίνητο που προορίζεται για αποκλει- 
σπκή κυκλοφορία εντός αεροδρομίου ορίζεται το αυτοκι¬ 
νούμενο όχημα μεταφοράς μέχρι και 8 επιβατών (χωρίς 
να υπολογίζεται η θέση του οδηγού) που εκτελεί διαδρο¬ 
μές εντός του κλειστού χώρου του αεροδρομίου. 

4. Επιτρέπεται η χρησιμοποίηση λεωφορείων αυτοκινή¬ 
των σύμφωνα με τις ισχύουσες διατάξεις για αποκλειστι¬ 
κή κυκλοφορία εντός αεροδρομίου με σκοπό τη μεταφο¬ 
ρά μόνο προσωπικού. 

5. Για την κυκλοφορία των ανωτέρω οχημάτων απαιτεί¬ 
ται ο εφοδιασμός αυτών με το 11 απογραφικό δελτίο κυ- 
κλοφορούντος οχήματος 11 το οποίο χορηγείται από τις 
αρμόδιες Υπηρεσίες Μεταφορών των Νομαρχιακών Αυ¬ 
τοδιοικήσεων σύμφωνα με τις κείμενες διατάξεις αφού 
προηγηθεί η έκδοση έγκρισης τύπου από την Δ/νση Τε¬ 
χνικής Οχημάτων του Υπουργείου Μεταφορών και Επι¬ 
κοινωνιών. 

ΚΕΦΑΛΑΙΟ Β' 

Τεχνικές απαιτήσεις 

1. Λεωφορείο πίστας μεταφοράς 51 έως 200 επιβατών 
(του οδηγού μη συμπεριλαμβανομένου): 

- Ο αριθμός των επιβατών θα υπολογίζεται με τέσσερις 
(4) ορθίους επιβάτες ανά ηη2 διαθέσιμης επιφάνειας ορ- 

θίων επιβατών. Η χωροταξική διάταξη των καθισμάτων 
δεν θα πρέπει να εμποδίζει την ροή επιβατών κατά την ε¬ 
πιβίβαση - αποβίβαση. 

- Οι θύρες θα πρέπει να έχουν επαρκές άνοιγμα για να 
εξυπηρετούν δύο επιβάτες ήτοι το πλάτος δεν θα πρέπει 
να είναι μικρότερο από 110 οιη. Το ύψος των θυρών επι¬ 
βατών μετρούμενο από το δάπεδο δεν θα πρέπει να είναι 
μικρότερο από 200 οιτι. 

- Ο αριθμός και η θέση των θυρών θα πρέπει να βασίζε¬ 
ται στη γρήγορη και ασφαλή ροή επιβίβασης και αποβί¬ 
βασης των επιβατών και από τις δύο πλευρές του οχήμα¬ 
τος. 

- Οι θύρες θα πρέπει να ανοίγουν έτσι ώστε να μην προ- 
καλείται κίνδυνος στους επιβάτες ούτε να εμποδίζονται. 
Ολες θα πρέπει να μπαίνουν σε λειτουργία από τη θέση 
του οδηγού και από συγκεκριμμένα σημεία στο όχημα α¬ 
πό το προσωπικό εδάφους. 

- Πρέπει να προβλέπεται άνοιγμα της θύρας από το ε¬ 
σωτερικό σε περίπτωση ανάγκης 

- Το εσωτερικό θα πρέπει να διαχωρίζεται σε δύο μέρη: 
στο διαμέρισμα του οδηγού και στο διαμέρισμα επιβατών 
. Το διαμέρισμα του οδηγού θα πρέπει να είναι επισκέψι- 
μο από ξεχωριστή θύρα και διαχωρισμένο από το διαμέ¬ 
ρισμα επιβατών. Η θέση του οδηγού πρέπει να ρυθμίζεται 
κάθετα και οριζόντια. 

- Οι συνολικές διαστάσεις των λεωφορείων και η χωρη- 
τικότητά τους σε επιβάτες θα καθορίζονται ανάλογα με 
τις συνθήκες που επικρατούν στο αεροδρόμιο που θα 
χρησιμοποιούνται (όπως αυτό θα βεβαιώνεται από την Υ¬ 
πηρεσία Πολιτικής Αεροπορίας). 

- Το όχημα θα πρέπει να διαθέτει κινητήρα ώστε να ανα¬ 
πτύσσει ταχύτητα πορείας τουλάχιστον 30 Κγπ/Ιί , να είναι 
εφοδιασμένο με πηδάλιο οδήγησης και να έχει σύστημα 
ανάρτησης που να εξασφαλίζει άνεση και ασφάλεια 
στους μεταφερόμενους επιβάτες. 

- Το δάπεδο θα πρέπει να καλύπτεται από αντιολισθητι¬ 
κή επιφάνεια. 

- Το εσωτερικό θα πρέπει να φωτίζεται επαρκώς χωρίς 
να αποσπά την προσοχή του οδηγού. 

- Το διαμέρισμα επιβατών του λεωφορείου δεν πρέπει 
να διαθέτει απόκρυφα μέρη. 

- Θα πρέπει να υπάρχει ικανός αριθμός οριζοντίων δια- 
μήκων χειροσωλήνων εφοδιασμένων με χειρολαβές. Η ό¬ 
λη κατασκευή πρέπει να είναι στιβαρή ώστε να εξασφαλί¬ 
ζεται η ασφάλεια των επιβαινόντων. Η απόσταση μεταξύ 
των καθέτων χειροσωλήνων δεν πρέπει να είναι μικρότε¬ 
ρη από 150 ογτί και το ύψος των οριζοντίων χειροσωλήνων 
θα πρέπει να είναι από 80 - 200 ογπ. 

- Το ύψος των θυρών εισόδου από το έδαφος δεν θα 
πρέπει να υπερβαίνει τα 33 οπι. Δεν επιτρέπεται η ύπαρξη 
εσωτερικών βαθμιδών κατά μήκος των διαδρόμων. 

- Η οροφή του θαλάμου επιβατών δεν θα πρέπει να είναι 
χαμηλότερη από 230 ογπ 

( μετρούμενη από το δάπεδο). 

- Θα υπάρχει κατάλληλος εξαερισμός. 

- Θα υπάρχει φωτισμός ένδειξης ανοικτής θύρας. 

- Θα υπάρχει σύστημα επικοινωνίας μεταξύ του διαμε¬ 
ρίσματος οδηγού και του διαμερίσματος επιβατών. 

- Ο κινητήρας όλων των τύπων θα πληρεί τις ισχύουσες 
διατάξεις όσον αφορά τις εκπομπές ρύπων και θορύβου. 

- Για τα λεωφορεία με μέγιστο μήκος μεγαλύτερο των 
12 πί η ικανότητα φόρτισης των αξόνων θα προκύπτει α¬ 


πό επίσημα έγγραφα αναγνωρισμένου εργαστηρίου ή α¬ 
πό βεβαίωση του εργοστασίου κατασκευής. 

- Θα υπάρχουν φορητοί πυροσβεστήρες, δύο τουλάχι¬ 
στον στο διαμέρισμα των επιβατών και ένας στο διαμέρι¬ 
σμα του οδηγού. 

- Θα υπάρχει κυτίο πρώτων βοηθειών. 

Προαιρετικά τα λεωφορεία μπορεί να φέρουν: 

- Σύστημα κλιματισμού. 

- Υδροστατική μετάδοση κίνησης. 

- Σύστημα επικοινωνίας εδάφους - εδάφους. 

- Σύστημα θέρμανσης. 

- Χώρο για χειραποσκευές. 

- Θύρες στην εμπρόσθια ή οπίσθια πλευρά. 

- Πηδάλιο οδήγησης και εμπρός και πίσω. 

- Ακουστικό σύστημα επικοινωνίας μέσα στο διαμέρι¬ 
σμα επιβατών. 

- Σύστημα ανύψωσης του πλαισίου ώστε να είναι δυνα¬ 
τή η οδήγηση και σε δρόμους εκτός πίστας αεροδρομίου. 

2. Λεωφορείο μεταφοράς επιβατών ή και πληρωμάτων 
αεροσκαφών χωρητικότητας από 9 μέχρι και 50 επιβατών 
(του οδηγού μη συμπεριλαμβανομένου ): 

- Το λεωφορείο θα μεταφέρει πληρώματα αεροσκαφών 
ή επιβάτες διακεκριμμένων θέσεων ή απλούς επιβάτες. 

- Οι συνολικές διαστάσεις των λεωφορείων και η χωρη- 
τικότητά τους σε επιβάτες θα καθορίζονται ανάλογα με 
τις συνθήκες που επικρατούν στο αεροδρόμιο που θα 
χρησιμοποιούνται (όπως αυτό θα βεβαιώνεται από την Υ¬ 
πηρεσία Πολιτικής Αεροπορίας). 

-Τολεωφορείο θα είναι τυποποιημένης κατασκευής και 
το πλαίσιο με το αμάξωμα θα αποτελούν ένα ενιαίο και 
σταθερό σύνολο. 

- Το ωφέλιμο φορτίο θα είναι ανάλογο με τα μεταφερό- 
μενα άτομα και τις χειραποσκευές τους στην περίπτωση 
των επιβατών και τις αποσκευές τους στην περίπτωση των 
πληρωμάτων αεροσκαφών. Η εσωτερική διάταξη του λε¬ 
ωφορείου θα είναι τέτοια ώστε να επιτρέπει τη μεταφορά 
ορθίων επιβατών με τις χειραποσκευές τους ή πληρωμά¬ 
των με τις αποσκευές τους με αναλογία τέσσερις (4) επι¬ 
βάτες ανά ιύί2. 

- Το λεωφορείο θα διαθέτει ικανοποιητικό χώρο εναπό¬ 
θεσης χειραποσκευών επιβατών ή αποσκευών των πλη¬ 
ρωμάτων ειδικά διαμορφωμένο για την ασφαλή μεταφο¬ 
ρά τους με εύκολη προσπέλαση. 

- Το δάπεδο θα καλύπτεται από αντιολισθητική επιφά¬ 
νεια και θα είναι ενιαίο χωρίς την ύπαρξη εσωτερικών βαθ¬ 
μιδών στους διαδρόμους. 

- Θα είναι εφοδιασμένο με σύστημα εξαερισμού. 

- Στα λεωφορεία των οποίων οι κύριες διαστάσεις είναι 
σύμφωνες με τις προβλεπόμενες στις ισχύουσες διατά¬ 
ξεις περί αστικού τύπου λεωφορείων (χαμηλοδάπεδων ) 
ο αριθμός θυρών, οι διαστάσεις τους, το ύψος της θύρας 
από το έδαφος , ο αριθμός θυρίδων διαφυγής είναι τα 
προβλεπόμενα για τους αντίστοιχους από πλευράς κυ¬ 
ρίων διαστάσεων τύπους αστικών λεωφορείων. Στις υπό¬ 
λοιπες περιπτώσεις λεωφορείων ο αριθμός θυρών , οι 
διαστάσεις τους , το ύψος της θύρας από το έδαφος και 
ο αριθμός θυρίδων διαφυγής πρέπει να είναι σύμφωνα με 
τις ισχύουσες διατάξεις για λεωφορεία μεταφοράς προ¬ 
σωπικού. 

- Το εσωτερικό του λεωφορείου θα είναι εξοπλισμένο με 
ικανοποιητικό αριθμό χειρολαβών για την ασφάλεια των 
ορθίων επιβατών και θα είναι επαρκώς φωτισμένο χωρίς 
να διασπάται η προσοχή του οδηγού. 

- Ο κινητήρας του οχήματος θα πληρεί τις ισχύουσες 
διατάξεις όσον αφορά τις εκπομπές ρύπων και θορύβου. 

- Η ισχύς του κινητήρα πρέπει να επιτρέπει στο λεωφο¬ 
ρείο να κινείται με ταχύτητα τουλάχιστον 40 Κγπ/Ιί. 

- Το όχημα θα διαθέτει ικανοποιητικά συστήματα πέδη¬ 
σης και ανάρτησης ώστε να εξασφαλίζεται η ασφάλεια 
και η άνεση επιβατών. 

- Το ολικό ύψος του οχήματος δεν θα υπερβαίνει τα 2.9 
ιίπ μετρούμενο από το έδαφος. 

- Η ακτίνα κύκλου στροφής δεν πρέπει να υπερβαίνει τα 
16.5 γπ. 

- Το σύστημα διεύθυνσης να διαθέτει υδραυλική υπο¬ 
βοήθηση. 

- Η θέση του οδηγού να ρυθμίζεται καθέτως και οριζο- 
ντίως. 

- Η θύρα εξόδου επιβατών θα ελέγχεται από τον οδηγό 
και θα υπάρχει εγκατεστημένο σύστημα για τη λειτουργία 
της κυρίως θύρας τοπικά με την ύπαρξη εσωτερικού χει- 
ριστήριου . Εξωτερικό χειριστήριο δεν επιτρέπεται. 

- Το όχημα θα είναι εξοπλισμένο με κατάλληλους πυρο¬ 
σβεστήρες και κουτί Πρώτων Βοηθειών. 

ΚΕΦΑΛΑΙΟ Γ 

Γ1. Διαδικασία έκδοσης έγκρισης τύπου λεωφορείων 
και υποβαλλόμενα δικαιολογητικά. 

Για την έκδοση έγκρισης τύπου υποβάλλονται στην 
Δ/νση Τεχνικής Οχημάτων τα ακόλουθα δικαιολογητικά: 

1. Αίτηση. 

2. Τεχνικό υπόμνημα όπως στο Παράρτημα I της πα¬ 
ρούσας απόφασης. 

3. Εντυπος κατάλογος του εργοστασίου κατασκευής 
του λεωφορείου στο οποίο δείχνονται διάφορες όψεις 
του λεωφορείου και αναφέρονται τα τεχνικά τους στοι¬ 
χεία. Αντί του εντύπου καταλόγου μπορεί να υποβάλλεται 
επιστολή του εργοστασίου κατασκευής συνοδευόμενη α¬ 
πό φωτογραφίες του οχήματος. Η επιστολή αυτή θα πε¬ 
ριέχει όλα τα τεχνικά στοιχεία που αναφέρονται στο Τε¬ 
χνικό υπόμνημα. 

4. Για το πλήρες λεωφορείο ή για πλαίσιο λεωφορείο 
που έχει κατασκευαστεί στο εξωτερικό και για τα οποίο 
δεν έχει εκδοθεί έγκριση τύπου θα υποβάλλεται επικυρω¬ 
μένο αντίγραφο τεχνικής έκθεσης από αναγνωρισμένο 
εργαστήριο χώρας μέλους του ΕΟΧ από την οποία θα 
προκύπτει ότι ο συγκεκριμμένος τύπος του λεωφορείου 
πληροί όλους τους όρους της ασφαλούς κυκλοφορίας. 
Στην περίπτωση κατασκευής του οχήματος στη χώρα μας 
μπορεί να υποβληθεί πιστοποιητικό ελέγχου και δοκιμών 
του πλήρους λεωφορείου σχετικής τεχνικής σχολής ανώ¬ 
τατου εκπαιδευτικού ιδρύματος της χώρα μας μετά από 
έλεγχο πρωτοτύπου οχήματος του υπόψη τύπου ή, στην 
περίπτωση λεωφορείου αστικού τύπου, μπορεί να υπο¬ 
βληθεί η ισχύουσα στην χώρα μας έγκριση λεωφορείου. 

5. Σχεδιάγραμμα σε διαφάνεια και σε φωτοαντίγραφο 
το οποίο θα περιέχει εμπρόσθια , οπίσθια, δεξιά, αριστε¬ 
ρή όψη και κάτοψη “σε τομή”. Τα σχέδια πρέπει να είναι 
λεπτομερή και ακριβή υπό κλίμακα 1:20 και να σημειώνο¬ 
νται επ’ αυτών όλες οι απαραίτητες διαστάσεις. Στο φω¬ 
τοαντίγραφο του σχεδιαγράμματος σημειώνεται η διαθέ¬ 
σιμη επιφάνεια για τους ορθίους επιβάτες καθώς και οι α¬ 
ποστάσεις εφαρμογής των επί μέρους βαρών από τους 
άξονες. 

6. Φύλλο υπολογισμού των βαρών που επιπίπτουν στους 
άξονες του λεωφορείου από το ωφέλιμο φορτίο τους. 


7. Τεχνική περιγραφή η οποία θα αναφέρεται στα βασι¬ 
κά στοιχεία της κατασκευής του αμαξώματος και τον εξο¬ 
πλισμό του. 

8. Τα σχεδιαγράμματα οι υπολογισμοί και οι τεχνικές πε¬ 
ριγραφές που αναφέρονται παραπάνω πρέπει να είναι υ¬ 
πογεγραμμένα από Μηχανολόγο Μηχανικό ή Τεχνολόγο 
Μηχανικό εφοδιασμένο με άδεια άσκησης επαγγέλμα¬ 
τος. 

9. Δελτίο έγκρισης ΕΟΧ του πλήρους οχήματος όσον α¬ 
φορά τις εκπομπές ρύπων σύμφωνα με τις ισχύουσες ο¬ 
δηγίες ή με τους ισοδύναμους κανονισμούς ΟΗΕ. Στην 
περίπτωση οχημάτων κατασκευαζομένων στη χώρα μας 
δύναται να υποβάλλεται δελτίο έγκρισης μόνο της τεχνι¬ 
κής μονάδας δηλ. του κινητήρα. 

10. Δελτίο έγκρισης ΕΟΧ όσον αφορά την ηχοστάθμη 
σύμφωνα με τις ισχύουσες οδηγίες η με ισοδύναμους κα¬ 
νονισμούς ΟΗΕ. 

Μετά τον έλεγχο της πληρότητας των παραπάνω δικαι- 
ολογητικών και προκειμένου να εκδοθεί η αιτούμενη έ¬ 
γκριση τύπου απαιτείται η επιθεώρηση ενός οχήματος 
του υπόψη τύπου από επιτροπή δύο μηχανολόγων μηχα¬ 
νικών υπαλλήλων της Δ/νσης Τεχνικής Οχημάτων. Η επι¬ 
τροπή θα συντάξει το πρακτικό επιθεώρησης και θα ελέγ¬ 
ξει αν όλα τα τεχνικά στοιχεία ανταποκρίνονται στα υπο- 
βληθέντα έγγραφα του φακέλλου. Η έγκριση τύπου 
χορηγείται εφόσον όλα τα στοιχεία ανταποκρίνονται στις 
τεχνικές απαιτήσεις του υπόψη οχήματος. 

Το παράβολο για την έγκριση τύπου είναι το ισχύον για 
την κατηγορία Μ2 ή Μ3. 

Το εγκριθέν σχεδιάγραμμα θα κοινοποιείται στις Υπη¬ 
ρεσίες Μεταφορών και Επικοινωνιών των Νομαρχιακών 
Αυτοδιοικήσεων. 

Γ2. Διαδικασία έκδοσης δελτίων κοινοποίησης έγκρι¬ 
σης τύπου επιβατηγών αυτοκινήτων 

Για την έκδοση των δελτίων κοινοποίησης έγκρισης τύ¬ 
που απαιτείται η προσκόμιση έγκρισης τύπου Ευρωπαϊ¬ 
κής Ενωσης του οχήματος σύμφωνα με την οδηγία 
92/53/ΕΕ, όπως συμπληρώνεται και τροποποιείται κάθε 
φορά. 

Το παράβολο για την έγκριση τύπου είναι το ισχύον για 
την κατηγορία ΜΙ. 

ΚΕΦΑΛΑΙΟ Δ' 

Μεταβατικές διατάξεις 

1. Για τα λεωφορεία οχήματα και για τα επιβατηγό τα ο¬ 
ποία ήδη κυκλοφορούν αποκλειστικά στους κλειστούς 
χώρους αεροδρομίων και για τα οποία έχει ήδη εκδοθεί α¬ 
πό την αρμόδια Υπηρεσία Μεταφορών των Νομαρχιακών 
Αυτοδιοικήσεων ειδική άδεια κυκλοφορίας σύμφωνα με 
την ΣΤ-1831/1978 εξακολουθεί να ισχύει το ήδη εκδοθέν 
“απογραφικό δελτίο κυκλοφορούντος οχήματος”. 

2. Για τα λεωφορεία οχήματα τα οποία ήδη κυκλοφο¬ 
ρούν στους κλειστούς χώρους των αεροδρομίων και για 
τα οποία μετά την εφαρμογή της παρ. 3 του άρθρου 84 του 
Ν. 2094/1992 δεν είχαν εκδοθεί ειδικές άδειες κυκλοφο¬ 
ρίας και τα οποία έχουν λάβει πιστοποιητικό Τελωνισμού 
το αργότερο μέχρι έξι (6) μήνες από την δημοσίευση της 
παρούσας απόφασης, μπορούν να εκδοθούν τα απογρα- 
φικά δελτία κυκλοφορούντων οχημάτων εντός δωδεκαμή¬ 
νου από τη δημοσίευση της παρούσας απόφασης με την 
υποβολή, σπς Υπηρεσίες Μεταφορών των Νομαρχιακών 
Αυτοδιοικήσεων, των παρακάτω δικαιολογητικών: 

- Βεβαίωση του αρμόδιου εξουσιοδοτημένου Τεχνικού 
υπευθύνου της αεροπορικής εταιρείας περί της καλής 
λειτουργίας ενός εκάστου λεωφορείου και της ασφαλούς 
κυκλοφορίας του, όπως αυτή προκύπτει από την συνεχή 
χρήση του από την ημερομηνία κτήσης του έως τώρα. 

- Σχεδιάγραμμα του λεωφορείου σε φωτοτυπία σε κά¬ 
τοψη , πλάγια, οπίσθια και εμπρόσθια όψη. 

- Τεχνικό υπόμνημα σύμφωνα με το υπόδειγμα του Πα¬ 
ραρτήματος I της παρούσας απόφασης. 

- Τεχνική περιγραφή η οποία θα αναφέρεται στα βασικά 
στοιχεία της κατασκευής του αμαξώματος και τον εξο¬ 
πλισμό του. 

- Φύλλο υπολογισμού των βαρών που επιπίπτουν στους 
άξονες του λεωφορείου από το ωφέλιμο φορτίο τους. 

- Εικονογραφημένο έντυπο κατάλογο 

- Πιστοποιητικό Τελωνισμού 

- Αντίγραφο τεχνικής έκθεσης από αναγνωρισμένο ερ¬ 
γαστήριο χώρας μέλους της Ε.Ε. από την οποία θα προ¬ 
κύπτει ότι ο συγκεκριμμένος τύπος του λεωφορείου πλη¬ 
ροί όλους τους όρους της ασφαλούς κυκλοφορίας. Το δι- 
καιολογητικό αυτό δεν απαιτείται να είναι επικυρωμένο 
εφόσον εκδόθηκε σε χώρα μέλους του ΕΟΧ. 

3. Για τα επιβατηγό οχήματα τα οποία ήδη κυκλοφο¬ 
ρούν στους κλειστούς χώρους των αεροδρομίων και για 
τα οποία μετά την εφαρμογή της παρ. 3 του άρθρου 84 
του Ν. 2094/1992 δεν είχαν εκδοθεί ειδικές άδειες κυκλο¬ 


φορίας και τα οποία έχουν λάβει πιστοποιητικό Τελωνι¬ 
σμού το αργότερο μέχρι έξι (6) μήνες από την δημοσίευ¬ 
ση της παρούσας απόφασης, μπορούν να εκδοθούν τα α- 
πογραφικά δελτία κυκλοφορούντων οχημάτων εντός δω¬ 
δεκαμήνου από τη δημοσίευση της παρούσας απόφασης 
με την υποβολή, σας Υπηρεσίες Μεταφορών των Νομαρ¬ 
χιακών Αυτοδιοικήσεων, των παρακάτω δικαιολογητικ ών: 

- Βεβαίωση του αρμόδιου εξουσιοδοτημένου Τεχνικού 
υπευθύνου της αεροπορικής εταιρείας περί της καλής 
λειτουργίας ενός εκάστου οχήματος και της ασφαλούς 
κυκλοφορίας του, όπως αυτή προκύπτει από τη συνεχή 
χρήση του από την ημερομηνία κτήσης του έως τώρα. 

- Εικονογραφημένο έντυπο κατάλογο 

- Πιστοποιητικό Τελωνισμού 

ΚΕΦΑΛΑΙΟ ΣΤ 

Από ας διατάξεις της παρούσας Υπουργικής Απόφα¬ 
σης δεν προκαλείται δαπάνη σε βάρος του Κρατικού 
Προϋπολογισμού. 

Η ισχύς της παρούσας Υπουργικής αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαραου 1999 

Ο ΥΠΟΥΡΓΟΣ 

ΑΝΑΣΤΑΣΙΟΣ ΜΑΝΤΕΛΗΣ 

ΠΑΡΑΡΤΗΜΑ I 

ΤΕΧΝΙΚΟ ΥΠΟΜΝΗΜΑ 

ΓΙΑ ΤΗΝ ΕΓΚΡΙΣΗ ΤΥΠΟΥ ΛΕΩΦΟΡΕΙΟΥ ΚΛΕΙΣΤΟΥ ΧΩΡΟΥ ΑΕΡΟΔΡΟΜΙΟΥ 

( Τα βάρη σε Κ 9 , οι διαστάσεις σε πίιτι , ο κυβισμός σε εε ) 


I. ΓΕΝΙΚΑ ΧΑΡΑΚΤΗΡΙΣΤΙΚΑ 


1 . 

Είδος ονόματος 



2. 





πόλη 




Χώρα 



3. 

Εργοστάσιο κατασκευής πλαισίου 




Πόλη 




Χώρα 



3α 

Επωνυμία αντιπροσώπου 




Πόλη 




Χώρα 



4. 

Εργοστασιακός τύπος πλαισίου 




Εμπορικό ονομασία 



5. 

Εμπορικό ονομασία αμαξώματος 



6. 

Μέγιστες εξωτερικές διαστάσεις 



Μήκος 




Πλάτος 




Υψος 


• 

7. 

Αριθμός σχεδιαγράμματος 



8. 

Απόσταση αξόνων 



π 

Μάκος του εμπρόσθιου προβόλου 



10. 




ϋΙ 




12. 

Αριθμός Τροχών 



13. 

Αριθμός ελαστικών 



14. 

Τύπος και διαστάσεις ελαστικών 



15. 

Διαστάσεις σώτρων 



Π 

Μέγιστο βάρος 

17. 

Μέγιστο βάρος για κάθε άξονα 



1 ος άξονας 



2 ος άξονας 




3°^ άξονας 



18. 

Απόβαρο πλήρους οχήματος χωρίς το 
πλήρωμα 



η 

Κατανομή αποβάρου επί των αξόνων 



1* άξονας 




2°"“ άξονας 



■ 

3 ος άξονας 




Απόβαρο οχήματος χωρίς αμάξωμα 


21. 

Κατανομή αποβάρου επί των αξόνων 

! 


1 ος άξονας 




2 0ζ άξονας 




3 ος άξονας 



22. 

Χωρητικότης δεξαμενών καυσίμου 



23. 

Συσσωρευτές 




II. ΠΛΑΙΣΙΟ 


πζ 

Είδος κατασκευής 


I 

Χαρακτηριστικά διακριτικά του τύπου 
του πλαισίου ( ανάλυση αριθμού 
πλαισίου) 


9 

Θέση χάραξης του αριθμού πλαισίου 


1 

Θέση και τρόπος στερέωσης του 

πινακιδίου του κατασκευαστού 



Μήκος πλαισίου 


6. 

Μήκος του εμπρόσθιου προβόλου 


7. 

Μήκος του οπισθίου προβόλου 


8. 

Μέγιστη γωνία των τροχών του 

διευθυντήριου άξονα 


9. 

Σύστημα διεύθυνσης 


10 . 

Διάμετρος κύκλου στροφής 


11. 

Εύρος κυκλικού δακτυλίου 



















IV. ΚΙΝΗΤΗΡΑΣ 

17. Τροφοδοσία κινητήρα _ 

18. Σύστημα αντιρύπανσης _ 

20. Φοοολονίσηυη ισχύς του κινητ 


V. ΚΙΒΩΤΙΟ ΤΑΧΥΤΗΤΩΝ 


Τύπος κιβωτίου _ 

Αριθμός ταχυτήτων _ 

Σχέση μετάδοσης στην πρώτη ταχύτητα 

Σχέση στο διαφορικό _ 

Τύπος συμπλέκτη _ 

Επιβραδυντήρα 


καυσαερίων 



Αριθμός πιστοποιητικού τεχνικής 
ονάδα' 

VI. ΣΤΟΙΧΕΙΑ ΣΥΣΤΗΜΑΤΟΣ ΠΕΔΗΣΕΩΣ 


1 . 

Κανονική πίεση λειτουργίας 



2. 

Ελάχιστη πίεση λειτουργίας 



3. 

Χωρητικότητα αεροφυλακίων 



1 

Διάταξη προειδοποίησης του οδηγού σε 
περίπτωση ανεπαρκούς πίεσης αέρος 

για την πέδηση 



5. 

Πέδη στάθμευσης 



6. 

ΑΒ3 



7. 

Α3Ρ 




ΥΠΕΥΘΥΝΗ ΔΗΛΩΣΗ 


Ο κάτωθι υπογεγραμμένος. 

κάτοικος.οδός. αριθμός. 

κάτοχος του υπό στοιχεία. δελτίου ταυτότητας δηλώ υπεύθυνα και 

εν γνώσει των διατάξεων του Ν.Δ. 1599/86 " περί ατομικής ευθύνης του δηλούντος ή βεβαιούντος" 
ότι όλα τα στοιχεία που ανέγραψα στο ανωτέρω τεχνικό υπόμνημα είναι σύμφωνα με τα δεδομένα του 
εργοστασίου κατασκευής για τον παραπάνω αναφερόμενο τύπο οχήματος. 


Ο υπευθύνως δηλών 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















